都城嘉慕威曼Metroliner

都城嘉慕威曼Metroliner係英國都城嘉慕威曼出嘅一系列客車，有單層同埋雙層版。

Metroliner客車系列喺1982年首次亮相。嗰年都城嘉慕威曼公開展出兩架Metroliner客車，一架係高4.23米嘅雙層版，由三軸版都城嘉慕威曼都城巴士發展而成，一副康明斯L10引擎打橫擺喺車尾；另一架係單層嘅，一副康明斯L10引擎打直擺喺車尾。

1983年，都城嘉慕威曼推出新單層客車Metroliner Hiliner，全車改為一體化設計，而引擎重係康明斯L10。1986年，都城嘉慕威曼推出Metroliner 400GT雙層客車，佢嘅規格更接近當年歐洲大陸用嘅雙層客車，全車4米高，一副吉拿6LYT引擎打直擺喺車尾。

Metroliner客車主要喺英國嘅長途客車線用，有啲雙層版喺撤出客車線之後改成開篷巴士，並改行觀光線。

Metroliner客車喺1988年之後已經冇再出。Metroliner以橫置引擎雙層版出得最多，但都係得百幾架；兩隻單層版都係出咗幾十架；而Metroliner 400GT雙層客車就只得3架。

巴士型號